शादी में मिली बाइक को बेचकर दूसरी मांग रहे थे, 6 पर जुर्म दर्ज
दर्री थाना अंतर्गत कलमीडुग्गू निवासी चंचल साहू की शादी करीब एक साल पहले बांकीमांेगरा के चंडीदाई मंदिर के पास निवासरत सुरेश साहू से हुई। मायके वालों ने शादी के समय उपहार स्वरूप बाइक समेत अन्य सभी जरूरी सामान दिया। कुछ माह बाद ससुरालियों ने शादी के दौरान मिली बाइक को बेच दी। इसके साथ ही चंचल पर दहेज के लिए दबाव बनाया जाने लगा। नई बाइक, गैस सिलेंडर व 2 लाख रुपए नगदी लेकर आने को कहा गया। ससुराल से दहेज के लिए प्रताड़ित किए जाने के कारण चंचल ने मायके में परिजनों को जानकारी दी। पारिवारिक बैठक करके ससुरालियों को समझाया गया। लेकिन कुछ दिनों बाद फिर से पहले की तरह दहेज मांगा जाने लगा। परेशान होकर चंचल ने बांकीमोंगरा थाना में पति सुरेश साहू समेत ससुर, सास, ननद, नंदोई व डेढ़ सास के खिलाफ दहेज प्रताड़ना की रिपोर्ट लिखाई। पुलिस ने मामले में नामजद ससुरालियों के खिलाफ जुर्म दर्ज कर लिया है।
hin_Deva hin_Deva